माइक्रोसॉफ्ट पेंट
माइक्रोसॉफ्ट पेंट (जिसे सामान्यतः एमएस पेंट या संक्षेप में पेंट के नाम से जाना जाता है) एक सरल रास्टर ग्राफिक्स संपादक है। इसका उपयोग माइक्रोसॉफ्ट विंडोज के सभी संस्करणों में किया गया है। यह प्रोग्राम विंडोज़ बिटमैप (BMP), JPEG, GIF, PNG, और एकल-पृष्ठ TIFF प्रारूपों में चित्र फाइलों को खोलता है, संशोधित करता है और सहेजता है। जुलाई 2017 में, माइक्रोसॉफ्ट ने पेंट को विंडोज 10 की अप्रचलित सुविधाओं की सूची में जोड़ा। साथ हीं घोषणा की कि यह माइक्रोसॉफ्ट स्टोर में एक मुफ्त स्टैंडअलोन एप्लिकेशन बन गया है, और पेंट 3डी इसका प्रतिस्थापन है। हालाँकि, उपयोगकर्ताओं की सार्वजनिक मांग के परिणामस्वरूप, पेंट को विंडोज 10 और यहां तक ​​कि विंडोज 11 के साथ भी शामिल किया गया है, जबकि माइक्रोसॉफ्ट ने पेंट 3डी को हटा दिया है। विंडोज 11 में बाद के संस्करणों में पेंट का एक अपडेटेड वर्जन भी शामिल है, जिसमें अन्य अपडेट के अलावा, एक नया यूआई और डार्क मोड सपोर्ट भी शामिल है।